Esmaspäeval reporteritöö käigus poetas üks ekrelane Postimehele, et erakonnas ei julge paljud liikmed enam suud lahti teha, sest perekond Helme – Martin, Mart ja Helle-Moonika Helme – muretseb pärast riigikogu valimisi oma mõju ja võimu kaotamise pärast ning on seetõttu muutunud kahtlustavaks ja koguni paranoiliseks, et avalikult sõnavõtjad võivad neid reeta. Seetõttu, nentis ekrelasest allikas, on paljud erakonnast kas ise lahkunud või välja visatud.
Martin Helme ütles seepeale, et ei taha anonüümset klatši kommenteerida, ent märkis, et EKRE on demokraatlik erakond, kus arutatakse lahtise tekstiga igasuguseid küsimusi. Samas tuleb arvestada kahte reeglit, lisas ta: esiteks, eri arvamusi ei klaarita avalikkuse ees, vaid omavahel, ning teiseks, et erakonnal on peajoon, mida tuleb järgida, mitte hakata erakonnas oma platvormi edendama.
Loe pikemalt edasi SIIT
Allikas: Postimees.ee